L'Agrupació Musical Els Majors de l'Horta Sud actua al Castell
05/06/2007 19:12:00

# L'Agrupació Musical Els Majors de l'Horta Sud actua al Castell

*   05/06/2007 19:12:00
*   [Imprimir](#)
*   Compartir
*    https://www.alaquas.org/documento.asp?id\_do=10188

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10188%2F0&title=Ajuntament%20d%27Alaqu%C3%A0s.%20Premsa.L%27Agrupaci%C3%B3%20Musical%20Els%20Majors%20de%20l%27Horta%20Sud%20actua%20al%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10188/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10188/10188_Form_4.jpg)](https://www.alaquas.org/ficheros/documentos/2007/2/10188/10188_Form_10.jpg "<a href='https://www.alaquas.org/ficheros/documentos/2007/2/10188/10188_Form_10.jpg' target=_blank><i class='fa fa-external-link' aria-hidden='true'></i>.L'Agrupació Musical Els Majors de l'Horta Sud actua al Castell</a>")

L'Ajuntament d'Alaquàs obsequia a dos músics d'aquesta formació amb uns instruments en reconeixement al seu treball i foment de la música

El Castell d'Alaquàs va acollir el diumenge 3 de juny un concert interpretat per l'Agrupació Musical Els Majors de l'Horta Sud, una formació que va nàixer a l'any 2002 i que està formada per 55 músics jubilats i pensionistas d'Alaquàs. Aquesta actuació forma part de la programació musical prevista per al Castell d'Alaquàs en aquesta temporada.

L'actuació va estar estructurada en dues parts. En la primera es van interpretar les peces musicals: _Silvia_, _Maribel_, _Rapsodia Valenciana_, _La canción del olvido_.  En la segona es van poder escoltar les peces _Festive Oberture_, _Bohemios_, _Egmon_ i _Himno Regional_.

Per tal de reconéixer la tasca desenvolupada per aquesta entitat i sobretot pel treball realitzat per fomentar la música a la comarca, l'Ajuntament d'Alaquàs ha decidit obsequiar enguany els músics Francisco Roselló i José Martínez, membres d'aquesta agrupació, amb un clarinet i uns platets de concert. L'acte de lliurament d'aquests instruments es va realitzar en el mateix concert.

L'Agrupació va nàixer l'any 2002 per iniciativa de Fernando Miras Gallego, després d'un any de treball i constància per tal de fer realitat aquest projecte musical. El seu objectiu des de sempre ha estat el d'oferir una nova oportunitat a totes les persones majors que al llarg de la seua vida han estat unides al món de la música.

Compten amb un excel·lent currículum. Han actuat en diverses ocasions a Alaquàs, Aldaia, Torrent, Xirivella, l'Alcúdia, Barri del Crist, Paiporta, Xest, Serra i València. Han realitzat també gravacions per a diversos mitjans de comunicació i han actuat en el primer festival de Bandes de Música de Majors de la Comunitat, en el Palau de la Música, en la tercera Secció del certamen Internacional de Bandes de Música de València de l'any 2005 i en el 2n Festival de Bandes de Música de Majors de la Comunitat.

La banda està presidida des de la seua fundació per Fernando Miras Gallego i fins el 2005 va estar dirigida per Hugo Chinesta. En l'actualitat està dirigida per Ramón Sorlí Mora.